cyanic-selkie/wikianc huggingface dataset:
Níobe
Mito
Ocultos polas nubes, os dous deuses puxéronse en pé nas torres de Tebas. Fronte á cidade celebrábanse os xogos atléticos, nos que participaban os fillos varóns de Níobe e Anfión. Apolo tomou o seu arco e as súas frechas, e un a un matou aos mozos. O menor gritou ao ceo: -Perdoádeme, oh deuses! Apolo quixo respectar a súa vida polo seu rogo, pero a frecha xa saíra do seu arco e o rapaz caeu morto.
Advertida polos berros da xente, Níobe chegou ao campo onde se atopaban os corpos dos seus fillos. Arredor dela estaban as súas fillas, que compartían con ela a súa dor. Pero unha a unha, elas tamén foron caendo sen vida polos dardos lanzados por Artemisa.
Movemento Provo
miniatura|dereita|250px|Pancarta do movemento Provo, [[Ámsterdam, 1966.]]
From the Muddy Banks of the Wishkah
From The Muddy Banks Of The Wishkah foi o segundo álbum lanzado despois da morte do cantante e guitarrista Kurt Cobain en abril de 1994. Foi compilado polo baixo Krist Novoselic, que canda ao batería Dave Grohl, querían sacar un álbum en directo en 1994, para acompañar o que se converteu en MTV Unplugged In New York, mais tardaron dous anos en facelo
Trufa
Produtores
En Cataluña faise unha feira anual no municipio de Centelles (Barcelona). É precisamente nesa zona onde se teñen os primeiros documentos do século XVII que xa falan da colla de froita brava na zona, consevándose no arquivo municipal de Vic.
A trufa en Galiza
A fobia en xeral ao consumo de cogomelos en Galiza fixo que as trufas non se consideraran coma alimento até ben pouco, e por isto a trufa no se cultivaba. Os solos acedos de Galiza non son en xeral bos para o seu desenvolvemento, coma ocorre en Italia, Francia ou Xapón. Só se dan boas condicións no Courel (en Lugo) e en Cruzul (ao norte de Ourense), e no concello de Rubiá. Son áreas montañosas onde o clima favorece o crecemento do fungo. Nuns anos preténdese comercializar auténtica trufa "made in Galicia".
Reprodución de trufeiras
Unha das claves para o establecemento dunha trufeira produtiva é a elección de plantas novas cuxo sistema radicular estea completamente infectado pola trufa negra. Deste xeito, e coa plantación, inocularase o terreo co micelio de trufa. Se o medio é axeitado e non existe competencia doutros fungos micorrizóxenos, a trufa axiña ha colonizar a coutada.
Málaga
Málaga é unha cidade de España, capital da provincia de Málaga, en Andalucía. Está situada no extremo oeste do mar Mediterráneo e no sur da península Ibérica, a pouco máis de 100 km ao leste do estreito de Xibraltar.
Historia
Durante a sublevación militar contra a IIª República, Málaga foi ocupada por tropas italianas e, logo, sufriría unha forte represión. O boom turístico dos anos 1960, axudou ao impulso económico da cidade e as áreas próximas da Costa do Sol.
Proteína tau
Función
As proteínas tau interaccionan coa tubulina para estabilizar os microtúbulos e promover a ensamblaxe da tubulina nos microtúbulos. A proteína tau ten dous modos de controlar a estabilidade dos microtúbulos, que son: as isoformas e a fosforilación.
Xenética
O xene MAPT que codifica a proteína tau está localizado no cromosoma 17 humano, e contén 15 exóns. A maior proteína tau do cerebro humano está codificada por 11 exóns. Os exóns 2, 3 e 10 son sometidos a splicing alternativo, o que permite seis combinacións (2–3–10–; 2+3–10–; 2+3+10–; 2–3–10+; 2+3–10+; 2+3+10+). Así, no cerebro humano, as proteínas tau constitúen unha familia de seis isoformas que van desde 352 a 441 aminoácidos de lonxitude. Difiren nun número de insercións de dúas, unha ou ningunha de 29 aminoácidos de longo no extremo N-terminal (exóns 2 e 3), e en tres ou catro rexións repetidas perdidas no extremo C-terminal do exón 10. Por tanto, a isoforma máis longa no sistema nervioso central ten catro repeticións (R1, R2, R3 e R4) e dúas insercións (441 aminoácidos en total), mentres que a isoforma máis curta ten tres repeticións (R1, R3 e R4) e ningunha inserción (352 aminoácidos en total).
BellónMaceiras
BellónMaceiras é un dúo musical de Fene, fundado en 2005 e composto por Dani Bellón (gaita) e Diego Maceiras (acordeón).
Traxectoria
Xurdiu na primavera de 2005 cando Daniel Bellón e Diego Maceiras decidiron unir a gaita e o acordeón, un dúo de instrumentos pouco explorado até aquel momento. O dúo gañou o VII Certame Folk de Radio Obradoiro que se celebrou no Teatro Principal de Santiago de Compostela e, xunto a Álex Blanco, foron os vencedores no Proxecto Runas do Festival Internacional do Mundo Celta de Ortigueira de 2006, o que lles deu a posibilidade de actuar no escenario principal o ano seguinte. Foron un dos grupos da delegación galega no Festival Intercéltico de Lorient de 2006. En decembro dese ano publicaron o seu primeiro disco co título Unión das Terras. Componse de pezas propias mesturadas cunha visión moi persoal de temas de diversas culturas adaptadas á gaita e ao acordeón. Realizaron numerosas actuacións como presentación do disco, tanto en Galicia como en España (Madrid, Barcelona, Málaga) e Europa (Andorra, Suíza), e incluso en Nova York.
I Want to Marry Ryan Banks
Sinopse
Todd, representante e amigo do actor Ryan Banks, quere que este se presente a un “reality show” para poder atopar unha muller que o faga sentar a cabeza e lle axude a mellorar a súa imaxe ante o público.
Valgrande-Pajares
Valgrande-Pajares é unha estación de esquí situada na Cordilleira Cantábrica, no concello de Ḷḷena, no Principado de Asturias. Está situada no alto do porto de Payares, no límite da comunidade asturiana coa provincia de León, a 60 km de Oviedo e León, 75 km de Xixón e 90 km de Avilés.
Berbetouros, Palas de Rei
San Miguel de Berbetouros é unha parroquia do concello de Palas de Rei na comarca da Ulloa, na provincia de Lugo. Segundo o IGE en 2010 tiña 69 habitantes, deles 35 eran homes e 34 eran mulleres, o que supón unha diminución respecto do ano 1999 cando tiña 73 habitantes.
Sevilla Atlético Club
O Sevilla Atlético Club é o equipo filial do Sevilla Fútbol Club. Foi fundado en 1958 e actualmente xoga na Segunda División B Española. No ano 2006 retomou a denominación orixinal de Sevilla Atlético, tras varios anos coa denominación de Sevilla Fútbol Club "B".
Tempos Novos (Buenos Aires)
Tempos Novos foi un periódico editado en Buenos Aires en 1920.
Need for Speed
Need for Speed XI: Undercover (2008)
O novo lanzamento da EA vólvese a drift nocturnos e drift de día e outros. Con persecucións policiais, o xogo devolve súas raíces. Neste xogo o piloto pode andar na cidade, disputar contra outros pilotos en corridas simples ou complexas. Os antigos modos devolve nese xogo.
Abetouro común
Hábitat
300 px|esquerda|miniatura|Abetouro no zoo de [[Poznan]]
Meatbodies
Meatbodies é unha banda estadounidense de garage rock formada no ano 2013 en Monrovia, California por Chad Ubovich. O grupo está composto no presente por Chad Ubovich, Kevin Boog e Patrick Nolan.
Tecktonik
Historia
O movemento tecktonik nace en París en 2002, a partir dunhas batallas de baile organizadas pola promotora musical Tecktonik, que é unha marca rexistrada. A produtora, promovida por Cyril Blanc e Alexandre Barouzdin decidiu organizar concursos de baile baseados en enfrontamentos duais ou por grupos na discoteca Metropolis de París. A música tomada como base era hardstyle, unha variante da música de dance europea.
Materiais de escrita
Pergamiño
miniatura|esquerda|Manuscrito en [[lingua siríaca|siríaco procedente do mosteiro de Santa Catarina, no monte Sinaí.]] Plinio o Vello di que o pergamiño inventouno Eumenes II de Pérgamo, en Asia Menor (-197 - -158), un bibliófilo, cando o rei Tolomeo de Exipto, tamén un bibliófilo que se resentía da fama daquel, mandou reter un cargamento de papiro. O proceso de manufactura do pergamiño é complexo: hai que tratar a pel con cal, retirar todos os pelos e a carne, estirala, raspar polos dous lados unha e outra vez, esfregar con pedra pómez e secar. Distínguense perfectamente o recto e o envés: a parte interior (a da carne) é máis dura, máis amarela e máis capaz de reter tinta; o grao da parte exterior (a do pelo) é máis suave e dáse mellor para escribir pero tende a saltar determinados tipos de tinta. Existen fragmentos de pergamiño desde o século II a.C., aínda que non foi até o século IV que se usou o pergamiño para os mellores libros.
Despicable Me
Despicable Me é un filme de animación estadounidense que foi estreado no 2010. Na dobraxe orixinal en inglés os actores Steve Carell, Jason Segel e Russell Brand prestan as súas voces para os personaxes principais.
Anuncio de Sinais e Freada Automática
Implantación
En 2005 iniciouse por parte de Adif un proceso para anovar no sistema, no que se deu a coñecer como «ASFA Dixital». Os cambios non afectaron as balizas, que seguen a transmitir a súa información de forma analóxica, senón ao equipo de procesado do sinal no tren, que ao ser dixital permite a utilización de curvas de freada ou unha mellor representación en cabina dos sinais recoñecidos.
Materiais de escrita
Óstraca
miniatura|dereita|Ostracon de Cimón, político [[Atenas|ateniense, no que se le o seu nome.]] Chámanselle óstraca a anacos de cerámica usados na antiga Mesopotamia, Exipto, Grecia e Roma como material barato usado para notas, exercicios escolares etc. (a palabra ostracismo orixinouse en Grecia cando se votaba a expulsión da comunidade de alguén que se volvera demasiado poderoso: os nomes dos sospeitosos escribíanse anonimamente en ‘’óstracon’’ e o acusado tíñase que exiliar durante dez anos).
Anuncio de Sinais e Freada Automática
Implantación
ASFA existentes:
Ray Harryhausen
Raymond Frederick Harryhausen, nado nos Ánxeles o 23 de xuño de 1920 e finado en Londres o 7 de maio de 2013, foi un técnico en efectos especiais e produtor de cine estadounidense. A academia concedeulle un Oscar honorífico en 1992 como recoñecemento á súa carreira e posúe amais unha estrela no Paseo da Fama de Hollywood. Está considerado un mestre do cine, creador de criaturas fantásticas e de historias baseadas en lendas mitolóxicas, que constitúen unha serie única de selo inconfundible na arte cinematográfica.
Mir Aimal Kansi
Arresto
Ás catro da mañá do 15 de xuño de 1997 un equipo da FBI en colaboración coa ISI entraron no seu cuarto para prendelo, o 15 un C-141 levouno aos Estados Unidos. Durante o voo, Kasi fixo unha confesión completa ao FBI.
Ray Harryhausen
Década de 1940
No 1947 contactou con el Willis O'Brien; Merian C. Cooper estaba preparando Mighty Joe Young, un novo filme sobre un mono xigante e O'Brien quería a Ray no equipo. Foi contratado como animador asistente mais O'Brien terminou concentrándose na solución dos diversos problemas técnicos, deixando a maior parte da animación a Harryhausen. O seu traballo serviu para que lle outorgaran á película o Oscar ós mellores efectos especiais en 1950.
Pantanal
O Pantanal é un ecosistema con 250 mil km² de extensión e altitude media de 100 metros, situado no sur de Mato Groso e no noroeste de Mato Groso do Sur, ambos estados do Brasil, alén de implicaren o norte de Paraguai e leste da Bolivia (que é chamado chaco boliviano), considerado por UNESCO patrimonio natural Mundial e Reserva da Biosfera.
Lei de Wien
Para lonxitudes de onda ópticas, é conveniente usar o [nm] en troques do m como unidade de medida. Neste caso, b = 2.897768 5(51) × 106 nm K.
Britania posromana
miniatura|330px| Britania en 500, despois da Vitoria do [[Rei Artur (probabelmente o romano-británico Ambrosio Aureliano) sobre os bárbaros anglosaxóns na Batalla de Monte Badon.]]
Material escrito
Consérvase moi pouco material escrito deste período. Só hai dúas fontes británicas coetáneas: a Confessio de san Patricio e De Excidio Britanniae (Sobre a ruína de Britania) de Xildas. A confesión de san Patricio revela aspectos da Britania que el coñeceu durante o seu cativerio. É particularmente útil o fincapé que fai no estado do cristianismo naquel momento. A obra de Xildas está escrita nun estilo xeremíaco e polémico, coa intención de precaver os gobernantes das maldades do pecado, demostrando a través de exemplos históricos e bíblicos como os malos gobernantes son sempre castigados por Deus, no caso de Britania a través da destrutiva ira dos invasores saxóns. O compoñente histórico da Excidio é breve e o material que contén aparece claramente seleccionado en función dos intereses do autor. Non ofrece datas absolutas e algúns dos detalles, como os relativos aos muros de Hadrián e Antonino son claramente erróneos. Non obstante, Xildas reflicte como percibían o seu inmediato pasado os monxes que vivían e estudaban nos reinos anglosaxóns que resultaron deste escuro proceso histórico.
Mácula lútea
Importancia clínica
Os sinais visuais que envía a mácula ocupan unha porción substancial da capacidade visual do cerebro. Algunhas formas de perda de campo visual poden ocorrer sen que estea implicada a mácula. Por exemplo, unha proba de campo visual pode demostrar unha hemianopsia homónima sen afectación da mácula.
Pokémon Mystery Dungeon
Pokémon Mystery Dungeon (en ポケモン不思議ふしぎのダンジョン Pokemon Fushigi no Danjon) é unha serie spin-off de videoxogos da franquía Pokémon desenvolvida por Spike Chunsoft (anteriormente Chunsoft). Os xogos están protagonizados por unhas criaturas ficticias chamadas Pokémon que teñen a habilidade de falar a lingua dos humanos navegando a través dun alxube xerado aleatoriamente empregando movementos por quendas, un modo de xogo característico dos Mystery Dungeon. Ata o mes marzo de 2020, foron publicados once xogos en cinco plataformas diferentes, así como dúas adaptacións manga e numerosos especiais animados. Estes xogos están baseados en alxubes (“mystery dungeons”) onde se xeran mapas do chan de maneira aleatoria. Nos alxubes, os xogadores loitan contra outros Pokémon mentres obteñen obxectos e atopan escaleiras para chegar ó seguinte nivel, saíndo do alxube despois dun número fixo de niveis. Sumando tódolos títulos, a serie vendeu máis de 16,50 millóns de copias en todo o mundo.
Toma de Guam
De inmediato, un barco coas autoridades españolas saíron a desculparse por non ter a pólvora suficiente para responder ao suposto saúdo. Abordo do cruceiro USS Charleston as autoridades españolas quedaron moi sorprendidas ao decatarse de que un estado de guerra existía entre os dous países, e que os buques dos Estados Unidos chegaranse alí para tomar a illa.
A US Navy tomou a illa sen causar unha soa vítima e podemos dicir que se a situación española naqueles días non fose tan tráxica, este feito histórico ben podería considerarse como unha anécdota.
Chris Penn
Traxectoria
Interveu nun episodio da serie de televisión Law & Order: Criminal Intent durante a temporada 2004-2005, púxolle a voz a Eddie Pulaski no videoxogo Grand Theft Auto: San Andreas e participou en The Darwin Awards, película estreada un día despois da súa morte no Festival de Cine de Sundance.
Malato
miniatura|esquerda|Transformación do [[fumarato (arriba) a malato (abaixo).]] O ácido málico ou, na súa forma ionizada, o malato, é un composto orgánico implicado nas rutas principais do metabolismo, pois intervén no ciclo de Krebs, nas reaccións anapleróticas deste, e na lanzadeira do malato. O ácido málico é, en nomenclatura IUPAC, o ácido hidroxibutanodioico; é, polo tanto, un ácido dicarboxílico.
Dende o conflito
Trama
Saínza Combarro é unha xornalista especializada en información internacional. Nas súas reportaxes busca dar voz ás mulleres, e evitar o cinismo e a resignación. En 1999 cobre o xenocidio de Ruanda para The Guardian. Despois comeza a traballar na BBC, e en 2003 cobre a guerra de Iraq, onde vive a morte de José Couso en Bagdad. Nesa etapa fai tamén entrevistas para The Sunday Times, reportaxes sobre a prisión de Abu Ghraib e a zona do Kurdistán.
A Ribeira de Abaixo, A Ermida, Quiroga
A Ribeira de Abaixo é un lugar da parroquia da Ermida, no concello lucense de Quiroga na comarca de Quiroga. Tiña 2 habitantes no ano 2012 segundo datos do INE, dos cales 1 era varón e 1 era muller.
Caupolicán
Traxectoria
A súa principal esposa coñecida fue Fresia, tamén denominada Güeden ou Paca por outros autores. O seu principal fillo era coñecido como Lemucaguin, tamén chamado como Caupolicán o Mozo.
Escolla de Caupolicán como toqui
miniatura|200px|Caupolicán sostendo o toro dunha árbore durante a súa escolla como toqui. miniatura|200px|Estatua retratando a escolla de Caupolicán. Despois destas derrotas, os mapuches reuníronse nun gran consello na serra de Pilmaiquén. Este consello tiña por obxectivo unificar nun só mando as forzas mapuches, coa escolla dun toqui. Caupolicán foi elixido pola súa gran fortaleza física e valentía. Era de rostro severo e chosco dende a nenez. Segundo contan as tradicións, Caupolicán tivo que demostrar a súa forza perante os caciques, entre os que se encontraban Tucapel e Rengo, presididos por Colo Colo, sostendo un groso toro de árbore sobre os seus ombreiros durante dous días e dúas noites sen desmaiarse antes de ser elixido toqui; Caupolicán foi o vencedor entre outros candidatos tales como Paicaví, Lincoyán e Elicura. Alonso de Ercilla inmortalizaríao en La Araucana:
Calella
Calella é un municipio español da comarca do Maresme, na provincia de Barcelona, Cataluña. Para diferenciala de Calella de Palafrugell é denominada á veces Calella de la Costa.
Xigantomaquia
Iconografía
Nalgunhas tradicións posteriores, os Xigantes confundíronse a miúdo con outros seres montruosos, enfrontados ós olímpicos, en particular os titáns (que realmente foron unha xeración anterior de grandes e poderosos fillos de Xea e Urano), Tifón, Briareo etc., tamén de gran tamaño e forza poderosa.
Destaca o altar de Pérgamo (181-159 a.C.), onde aparecen algúns Xigantes con pernas humanas e outros con pernas de serpes, en todo caso cunha potente musculatura, pelo desordenado e largas barbas. Este modelo tivo continuidade na época romana, se ben neste período as pernas dos Xigantes adoptan sempre forma de serpe.
Kuhmo
Limita cos concellos de Hyrynsalmi, Ristijärvi, Sotkamo, Suomussalmi, Lieksa e Nurmes, estes dous últimos na rexión veciña de Carelia do Norte. O leste do termo municipal fai fronteira con Rusia.
Enrique Sors Martínez
Traxectoria
Foi deputado provincial (1875) e en 1889 foi elixido deputado polo distrito de Pontedeume. Volveu ser elixido deputado polo distrito da Coruña en 1893. Foi gobernador civil da provincia da Coruña.
Gran Premio da Arxentina de 1997
Notas
Fitos: Jordan 100ª carreira; Rothmans Williams-Renault 100ª Pole position; Gerhard Berger 20ª Volta rápida.
1914
Outros
Historia ano a ano
Fantasporto
Historia
O Fantasporto naceu no ano 1981 e dende a súa apertura foise facendo un festival cada vez maior e con máis presenza internacional. Hoxe en día está considerado como un dos festivais de cine fantástico máis importantes de Europa. Comezou sendo un festival que se celebraba só na cidade de Porto para pasar a ser hoxe en día todo un conxunto de iniciativas por todo o país.
Apódidos
Comprende ao redor dunhas 100 especies de cirrios, salanganas e similares, agrupadas en dúas subfamilias con catro tribos.
Variacións taxonómicas
Por outra parte, incorporáronse os egotelos (familia egotélidos), que durante moito tempo se clasificaron dentro da orde dos caprimulxiformes.
Descrición
Os cirrios son as aves máis rápidas. As especies de maior tamaño están entre os voadores máis rápidos do reino animal; na especie Hirundapus caudacutus rexistráronse velocidades en voo de 169 km/h. Mesmo o cirrio común (Apus apus) pode voar a 112 km/h. Nun só ano un cirrio común pode voar unha distancia de polo menos 200.000 km.
Genaro da Silva
Traxectoria
Para Da Silva a poesía é unha forma de coñecementoque permite achegarse mediante a linguaxe a aquilo que a linguaxe non consegue dicir; e debe abrir xanelas, ser liminar perante o descoñecido; o poeta debe correr riscos.
Ugia Pedreira
Maria Eugénia Pedreira Sanches, máis coñecida como Ugia Pedreira e A Pedreira, nada en Vilaronte, Foz, o 10 de febreiro de 1970 é unha cantante galega. O seu repertorio abarca folk, ska, música electrónica, música latina e boleros.
Traxectoria
miniatura|Na sala Nasa en [[2007]] Naceu no Hospital da Milagrosa (Lugo) e criouse en Vilaronte (Foz) ata os 18 anos en que marchou a Santiago a estudar Psicoloxía na Universidade de Santiago de Compostela.
No 2019 publicou con Pierrot Rougier o libro-disco, en A comuna do barruzo. O traballo con textos en galego de Asturias, foi editado por aCentral Folque.
Paratexto
Notas
Úsanse abreviaturas especiais cando alguén é citado máis dunha vez, para abreviar o número de coautores etc.
Médio Tejo
Médio Tejo. Localización do Médio Tejo
Tempada 2012/13 do Club Deportivo Lugo
Material deportivo
O equipamento do Lugo foi proporcionado por Umbro e o patrocinador foi Estrella Galicia. En principio o Lugo ía ser vestido pola compañía italiana Kappa. Con todo, un incuprimento de contrato no prezo das camisolas levou ao equipo, a poucos días de comezar a competición, a cambiar o provedor de equipamento.
Mercado de verán
miniatura|[[Pablo Álvarez Núñez|Pablo Álvarez.]] miniatura|[[José Manuel Rodríguez Morgade|Manu.]] miniatura|[[Héctor Font.]] miniatura|[[Diego Tonetto.]] miniatura|[[Iván Pérez.]]
Mareas en Común
Mareas en Común foi un proceso de confluencia política entre candidaturas locais de toda Galicia nacidas antes das eleccións municipais do 2015.
Stuart Lewis-Evans
Carreira
Na súa primeira carreira na Fórmula 1, Lewis-Evans terminou cuarto nun inferior Connaught Type B, vencido soamente polos múltiples gañadores Fangio e Brooks, e Masten Gregory nos dominantes coches Maserati 250F. Esta actuación chamou á atención de Tony Vandervell, dono do ascendente equipo Vanwall, e no seguinte Gran Premio Lewis-Evans pilotaba o terceiro Vanwall. O Vanwall de 1957 era rápido cando o seu motor aguantaba, pero non sempre era fiable. Lewis-Evans logrou a súa primeira vitoria na F1 nunha carreira fóra de campionato no ano 1957 no Gran Premio de Marrocos, e logrou a pole position na carreira final do campionato do mundo, o Gran Premio de Italia de 1957.
H. P. Lovecraft
Etapas narrativas
Na segunda época, Lovecraft dá renda solta ós seus medos e horrores. Nos seus mitos (e a diferenza de Derleth e os demais colaboradores) atópanse un exacerbado pesimismo, unha angustiosa soidade e frustración. A linguaxe descritiva, por exemplo, é redundante, atafegante. Obras desta época son Nas montañas da loucura, A sombra que caeu sobre Insmouth e outras.
O máis destacable da súa obra é a creación dos Mitos de Cthulhu. Na mesma acabaron colaborando varios dos escritores cos que mantiña correspondencia. O máis destacable deles é August Derleth, ademais de Forrest J. Ackerman, Robert Bloch e Robert E. Howard. A relación entre eles era tan estreita que non dubidaban incluso en introducirse uns a outros coma personaxes das súas obras.
Choco
Choco pode referirse a:
Rexión de Odesa
Historia
A rexión inclúe a parte sur do territorio histórico da Besarabia, chamado Budzhak, que pertenceu historicamente ao Principado de Moldavia e que foi anexionado en 1812 polo Imperio Ruso.
Nestas terras viviron escitas, sármatas, romanos, godos, rus de Kíiv, hunos, mongois, tártaros, gagauz, turcos etc. Os pobos turcos, como os tártaros, gagauz e turcos, legaron moitos dos topónimos da metade sur da rexión.
Lagarto arnal
Distribución
miniatura|dereita|T. lepidus xuvenil. É orixinario de Europa suroccidental. Encóntrase en toda a península Ibérica (España e Portugal), e distribúese irregularmente no sur de Francia e no extremo noroeste de Italia. Está dividido en subespecies, que teñen a seguinte distribución:
Presidente da República Dominicana
2ª República
''Nota: entre o 29 de novembro de 1916 e o 12 de xullo de 1924 a República Dominicana foi ocupada polos Estados Unidos. Apesar diso, entre o 21 de outubro de 1922 e o final da ocupación estadounidense Juan Bautista Vicini Burgos gobernou como presidente.''
3ª República
25 de abril - 27 de abril de 1965.
3 de setembro de 1965 - 1 de xullo de 1966.
E3 Harelbeke
Percorrido
Normalmente ten algo máis de 200 km e sempre comeza e remata en Harelbeke. Ademais, a ruta da carreira sempre contén entre 12 e 17 subidas duras, curtas e de pavé que aparecen nos últimos 90 quilómetros. O tradicionalmente primeiro ascenso da proba é o Leberg, situado preto de Oudenaarde e costa onde nove días despois acaba a principal clásica do pavé belga, o Tour de Flandres. Logo desta ascensión empeza unha gran serie de "muros" case encadeados. Ademais do Leberg, outras das subidas máis famosas e complicadas son o Oude Kwaremont, o Paterberg e o Tiegemberg, que se caracteriza por ser tradicionalmente o último muro a 16 km de meta.
DS-U2-IK
En total lanzáronse sete satélites da serie DS-U2-IK, tres desde a base de Kapustin Yar (mediante foguetes Kosmos 2I) e o resto (mediante foguetes Kosmos 3M) desde o cosmódromo de Plesetsk.
Kick-Ass (filme)
Sinopse
Kick-Ass conta a historia de Dave Lizewski (Aaron Taylor-Johnson), un estudante de instituto que pasa inadvertido entre os seus compañeiros. Apaixonado da banda deseñada, un día concibe a idea de converterse nun superheroe, aínda que non teña superpoderes, non teña adestramento nin tampouco unha razón de peso para facelo. Pero a vida de Dave cambiará para sempre cando coñece a un par de tolos vixilantes -a terremoto de 11 anos Hit Girl (Chloë Moretz) e o seu pai, Big Daddy (Nicolas Cage)- e forxa unha amizade cun xove que loita contra o crime, Red Mist (Christopher Mintz-Plasse). E cando todos se teñan que enfrontar ó xefe da mafia local, Frank D'Amico (Mark Strong), as súas alianzas e verdadeiras habilidades serán postas a proba.
Edicións do Rueiro
Historia
Os primeiros libros editados foron O estatuto galego de Vilas Nogueira, Ensaios marxistas de Felipe Martínez Marzoa, A contaminación na Galicia de Ramón López-Suevos e Francisco Bermejo Martínez, e Control de natalidade, métodos contraceptivos de Jiménez Casas.
George Atwood
Estudou na Escola de Westminster e graduouse polo Trinity College en 1769, foi profesor de matemáticas en Cambridge. Na súa obra Treatise on the Rectilinear Motion and Rotation of Bodies (1784), describe a máquina, que dende entón leva o seu nome, para demostrar experimentalmente a lei da gravidade.
Jean-Patrick Manchette
Traxectoria
Naceu en 1942 en Marsella, onde foran parar os seus pais -de clase media- durante a segunda guerra mundial. Manchette pasou a maior parte da súa infancia e da súa adolescencia en Malakoff, un suburbio ao sur de París. Foi bo alumno e desde novo amosou interese pola literatura e a escritura. No transcurso da súa infancia e da súa adolescencia escribe centenares de páxinas de pastiches de memorias de guerra ou de ciencia ficción, cunha certa tendencia xa cara á novela policial e negras.
Entre 1982 e 1989 sufriu síntomas notables de agorafobia, que o obrigaron a quedar encerrado no seu piso do XIIe arrondissement. Gran fumador desde os 13 anos (Celtiques, Gauloises, Gitanes, sempre tabaco negro sen filtro), en 1991 detectóuselle un cancro de páncreas. Foi operado, mais logo dun período de remisión en 1993 o cancro estendeuse aos pulmóns.
Obra
En 1972, Manchette publica Ô dingos, ô châteaux!, novela na cal unha nova aia e un neno, fillo dun millonario, son perseguidos por un asasino psicópata e os seus cómplices. Esta persecución repleta de violencia é tamén un retrato pesimista da sociedade de consumo. A novela obtivo o Gran premio da literatura policíaca 1973. Tamén en 1972 publicou a novela Nada que relata o secuestro dun embaixador estadounidense por un pequeno grupo de anarquistas, e a destrución do grupo pola policía. Neste libro, o máis directamente político de Manchette, o autor analiza o erro que representa o terrorismo de extrema esquerda: «O terrorismo esquerdista e o terrorismo de Estado, aínda que os seus motivos sexan incomparables, son as dúas mandíbulas da mesma trampa para bobos» declara o personaxe central, Buenaventura Diaz, cuxo nome é unha chiscadela a Buenaventura Durruti. No seu diario íntimo (Journal 1966-1974), Manchette escribe o domingo 7 de maio de 1972 referíndose a Nada: «Esta tarde tiven unha discusión interesante con Melissa que, de feito, pensaba que os meus personaxes de rebeldes eran dalgunha forma «heroes positivos». Tentei desenganala expondo que representan politicamente un perigo público, unha verdadeira catástrofe para o movemento revolucionario. Expuxen que o naufraxio da esquerda no terrorismo é o naufraxio da revolución na sociedade do espectáculo».
Relación co cinema
Por outra banda, varias das súas novelas foron adaptadas ao cine, entre elas tres con Alain Delon como protagonista. Mais despois de Nada rexeitou traballar nesas adaptacións, logo de que Claude Chabrol retirase na montaxe unha frase do comunicado do grupo Nada na cal eran criticados o Partido Comunista Francés e o seu diario L'Humanité. Manchette considerou que a mensaxe da novela fora traizoada e rexeitou a película.
Blanca García Montenegro
Blanca García Montenegro, nada en Lugo en 1960, é unha empresaria galega, presidenta do grupo de comunicación El Progreso.
Traxectoria
Amais diso é vicepresidenta da Confederación de Empresarios de Lugo, presidenta da Axencia Galega de Noticias, membro do Consello Social da Universidade de Santiago de Compostela e membro do comité executivo da Cámara de Comercio de Lugo.
Coma Berenices
Mitoloxía
300px|dereita|miniatura|Imaxe das constelacións de [[Boötes e Coma Berenices.]]
Román Folla Miragaya
Traxectoria
Procurador dende 1869. Amigo de Manuel Becerra Bermúdez. Deputado provincial. Foi elixido deputado polo distrito de Pontedeume en 1884. Volveu ser reelixido polo mesmo distrito en 1886. Foi gobernador civil de Lugo e decano do Colexio de Procuradores da Coruña.
Coldrain
Coldrain (estilizado como coldrain) é unha banda xaponesa de post-hardcore/metalcore formada en 2007 en Nagoia. Os seus membros son Masato David Hayakawa (voz), Ryo "Y.K.C" Yokochi (guitarra solista), Kazuya "Sugi" Sugiyama (guitarra rítmica, coros), Ryo "RxYxO" Shimizu (baixo, coros) e Katsuma Minatani (batería).
María Reimóndez
Traxectoria
miniatura|Entrevista en 2017. Escribe dende os seis anos, aínda que o seu segundo libro publicado é de 2002 (Moda Galega). Na súa mocidade foi gañadora de varios premios, coma o Rúa Nova ou o Minerva. Tamén colaborou c' O son das buguinas, un libro e DVD solidarios promovidos por Implicadas no Desenvolvemento.
Colaborou con artigos de opinión na plataforma dixital Vieiros e no periódico A Nosa Terra, tamén no Xornal de Galicia, ProTexta, Sermos Galiza e Festa da Palabra Silenciada''. Ademais, forma parte do grupo de investigación Feminario de Investigación: Feminismos e Resistencias (Teorías e Prácticas) da Universidade de Vigo, onde realiza unha tese sobre a interacción do feminismo, poscolonialismo e a tradución.
Literatura infanto-xuvenil
dereita|miniatura|María Reimóndez na Festa dos Libros de Pontevedra.
Baixo Mondego
Baixo Mondego Localización do Baixo Mondego
Víctor Manuel
Víctor Manuel San José Sánchez, máis coñecido como Víctor Manuel, nado o 7 de xullo de 1947 en Mieres del Camino (Mieres del Camín ) (Mieres), é un cantautor asturiano, considerado xunto á súa muller Ana Belén como un dos artistas simbólicos da Transición Española.
Os seus primeiros éxitos
En 1969 chega por fin o ano no que se consagra como artista e consegue varias números 1. Cancións con aire da súa terra como "La Romaría" ou "El abuelo Victor". Fai as súas primeiras aparicións en TVE, o que nesa época supuña ser visto por todo o país, e empeza a soar forte o seu nome. Animados por iso envíano ao festival de panxoliñas novas de Pamplona, que gaña con "El portalín de piedra".
Un corazón tendido ao sol
Sae o dobre LP Para la ternura siempre hay tiempo, un de Ana Belén e outro de Víctor, pero os dous nunha única caixa e con algún dueto común. O máis famoso deles o de "La puerta de Alcalá", composta polo grupo Suburbano. É o disco máis vendido do ano, máis de 300.000 copias. Varios meses despois, e debido a que a discográfica prohibe a Suburbano gravar "La puerta de Alcalá", Víctor Manuel e outros cantantes, entre eles Ana Belén, solidarízanse co grupo e abandonan CBS en sinal de protesta.
Produtor de cine e discos
Estrean no disco Yo también nací en el 53 de Andrés Molina, e Contamíname de Pedro Guerra, coa que gañan o Premio Ondas a Mellor Canción. Un ano despois invita a Pablo Milanés a realizar unha xira conxunta En blanco y negro con tres novas cancións, unha con letra de Joaquín Sabina e música de Pablo e Víctor, outra de Pedro Guerra e a última de Jorge Drexler. Ademais intercambian cancións, duetos e cantan "Un ramito de violetas'" de Cecilia. Produto desta xira Milanés e Víctor Manuel lanzan o disco do mesmo nome.
Liga italiana de hóckey a patíns
A Lliga italiana de hóckey a patíns, tamén coñecida como Scudetto ou Serie A1, é a máxima competición do hóckey a patíns de Italia. A liga italiana divídese en tres niveis: Serie A1, Serie A2 e Serie B. Dispútase anualmente dende 1922.
Pinhal Interior Norte
Concellos
Comprende 14 concellos:
Closer (sinxelo de NIN)
Interpretación ao vivo
Nas xiras que seguiron á edición de With Teeth, Nine Inch Nails interpretou unha versión máis curta de "Closer" co solo de teclado realizado con guitarra e unha ruptura que incorporaba un anaco de "The Only Time", un tema de Pretty Hate Machine. Dúas interpretacións desta versión aparecen en Beside You in Time.
Cábala
Sucede, porén, que outras prácticas inspiradas na cábala pretenden estender e adaptar o seu contido, segundo esas outras relixións ou doutrinas. Así, definicións da cábala varían de acordo coa tradición e obxectivos daqueles que lle seguen. De feito, trátase dun conxunto de ensinanzas esotéricos que teñen o obxectivo de explicar a relación entre un inmutable, eterno e misterioso Ein Sof (sen límites) e o universo mortal e finito (creación). Búscase definir a natureza do universo e do ser humano, a natureza e o propósito da existencia, e diversas outras cuestións ontolóxicas. Tamén presenta métodos para auxiliar a comprensión deses conceptos e, así, atinxir a realización espiritual.
Wallace Carothers
Carreira
Tras recibir o doutoramento, Carothers permaneceu na universidade de Illionois durante dous anos como profesor de química orgánica.
Forušande
Forušande (en ) é un filme iraniano de 2016 escrito e dirixido por Asghar Farhadi. Está protagonizado por Taraneh Alidoosti e Shahab Hosseini. Conta a historia dun matrimonio de actores que interpretan a obra de Arthur Miller Death of a Salesman nun teatro, mais a muller é asaltada e atacada no seu propio fogar. O marido tenta descubrir a identidade do atacante, mentres a muller tenta lidar co estrés postraumático. Unha coprodución entre Irán e Francia, o filme foi rodado en Teherán en 2015.
Vercinxetórix
Traxectoria
O nome celta Vercinxetórix está composto polo radical ver (o máis), o nome de persoa Cingetos, e o radical rix (rei), significado Cinxetos Rei Supremo. A historia contada por Xulio César di que federou aos pobos galos e aos seus xefes para levar a cabo a resistencia contra os romanos, sendo un dos primeiros xefes en lograr unificar a maioría do pobo galo. Non obstante, tras a derrota fatal da batalla de Alesia, non deu expulsado os exércitos romanos, capitulando finalmente no 52 a. C.
Representacións nas artes
Na serie televisiva Xena: Warrior Princess, o heroe galo recibe un tributo nun dos episodios. Para facilitar os diálogos é chamado Vercinix, e é salvado de morrer pola protagonista, inimiga de Xulio César.
Arabia Pétrea
Xeografía
miniatura|450px| O Imperio Romano no tempo de [[Adriano (117-138), mostrando no oeste de Asia a provincia imperial de Arabia Petraea (Xordania / NW Arabia Saudita / Sinaí). Unha única lexión foi despregado alí no 125 d.C.]]
Grandes cidades
miniatura|[[Petra, agora designada como Patrimonio da Humanidade pola UNESCO.]] A maior parte de Arabia estaba escasamente poboada e as súas cidades pódense atopar concentradas ao norte, cara ao río Xordán. O único gran porto era Aqaba, que se pode atopar na punta dun amplo golfo do Mar Vermello co mesmo nome. Hai algunha discrepancia sobre a que era a capital da provincia, con reclamacións de que era Bostra, preto da fronteira da provincia de Siria, a única capital e outros afirman que tanto Petra como Bostra serviron a ese propósito.
Proteína asociada aos microtúbulos
Outras MAP
Ademais, identificáonse proteínas de rastreo do extremo máis (+) do microtúbulo, que se unen xusto no extremo dos microtúbulos en crecemento. Entre elas están: EB1, EB2, EB3, p150Glued, Dinamitina, Lis1, CLIP170, CLIP115, CLASP1, e CLASP2.
Galvarino
Como escarmento, cortáronlle as mans, feito que o poeta español Alonso de Ercilla (1533-1594) narra no poema La araucana, sinalando que, logo deste acto, tendeu o pescozo para que lle quitasen a vida, pero foi perdoado e regresou cos seus, xurando vingarse.
Chancelas, Combarro, Poio
Este lugar atópase a 5,3 quilómetros da capital do concello.
Baltasar Merino
Traxectoria
Polas súas funcións como sacerdote exerceu a docencia na Habana e en Maryland. En 1880 foi destinado ao Colexio Apóstol Santiago da Pasaxe (Camposancos, A Guarda). Entre outras persoas, deu clase ao matemático e astrónomo Ramón María Aller Ulloa ..
Interese pola flora galega e os científicos de Galicia
miniatura|dereita|Capa do volume I da Flora descriptiva é ilustrada de Galicia, do P. Merino.
Tilacoide
Formación dos tilacoides
A formación de tilacoides require a acción da chamada proteína de plástidos inducida por vesículas 1 (vesicle-inducing protein in plastids 1 ou VIPP1). As plantas non poden sobrevivir sen esta proteína, e niveis reducidos de VIPP1 producen plantas cun crecemento máis lento e máis pálidas, e cunha capacidade de fotosintetizar reducida. O VIPP1 requírese para a formación básica da membrana dos tilacoides, pero non para a ensamblaxe dos complexos proteicos da membrana tilacoidal. É unha proteína conservada en todos os organismos que conteñen tilacoides, incluíndo as cianobacterias, algas verdes, como Chlamydomonas, e plantas superiores, como Arabidopsis thaliana.
Membranas tilacoidais en cianobacterias
miniatura|250px|Tilacoides (en verde) dentro da cianobacteria (Synechocystis) As cianobacterias son procariotas fotosintéticos con sistemas membranosos internos moi diferenciados, que reciben o nome de tilacoides. Non teñen cloroplastos (o propio cloroplasto orixinouse endosimbioticamente a partir dunha bacteria completa) pero si estes sistemas membranosos onde se encontra o seu sistema fotosintético. Nestes sistemas de membrana encóntranse os transportadores de electróns fotosintéticos e os da respiración celular. Os diferentes sistemas de membranas que posúen teñen nelas unha complexidade única entre as bacterias. As cianobacterias deben poder reorganizar as membranas, sintetizar novos lípidos de membrana, e destinar axeitadamente as proteínas ao sistema de membranas correcto. A membrana bacteriana externa (ou capa externa da parede gramnegativa), a membrana plasmática, e as membranas tilacoidais teñen cada unha funcións especializadas nas cianobacterias, e algúns aspectos do seu funcionamento aínda non se coñecen ben.
Casa de Traba
Froila Bermúdez e os seus fillos
miniatura|260x260px|Mosteiro de [[Mosteiro do Couto|San Martiño de Xuvia na terra de Trasancos.]]O primeiro membro do clan do que existe abondosas referencias históricas foi Froila Bermúdez de Trasancos. Participou nos principais acontecementos da fin do reinado de Fernando I (1038-1065) e foi un dos máis importantes vasalos do rei García II. Cando este foi deposto polo seu irmán Afonso VI, aceptou o novo señor como rexente do reino, non como rei. É probábel que para garantir a súa fidelidade tivese que enviar ao seu fillo Pedro a criarse na corte leonesa de Afonso. Estivo presente na batalla de Zalaca, desastre militar dos exércitos cristiáns, da que regresou milagrosamente indemne. En agradecemento doou ao mosteiro de Xuvia a aldea de Domirón, en Trasancos. O texto desta doazón permite rastrexar a presenza dos Froilaz nas terras trasanquesas até, cando menos, o seu bisavó Rodrigo Froilaz coetáneo do rei Bermudo III.
Haruki Murakami
Haruki Murakami (en xaponés 村上 春樹, むらかみ はるき Murakami Haruki), nado en Quioto o 12 de xaneiro de 1949, é un popular escritor e tradutor.
Roope Ahonen
Roope Aleksi Ahonen, nado o 12 de xuño de 1990 en Salo é un xogador profesional de baloncesto finés. Cunha altura de 1,88 m xoga na posición de base. Actualmente xoga para o Vilpas Vikings.
Noiteboa
No eido relixioso, nas igrexas celébrase ás 12 da noite a misa do galo, que debe o nome ao costume de levar un galo, costume documentado xa na Idade Media. Parece estar relacionado co canto do galo que anuncia o día, simbolizando que nesa noite chega a luz que vence o príncipe das tebras, é dicir, o demo. Dentro da celebración festiva desta data, inclúense bromas entre os fieis que asisten á misa, como cose-las saias de dúas mulleres que senten xuntas ou botar tinta na pía da auga bendita.
John Milton
Pensamento relixioso
Doutra banda, Milton abandonou a súa campaña de lexitimación do divorcio despois de 1645, aínda que defendeu a poligamia en De doctrina christiana, un tratado que non foi publicado e que expón moitas ideas heréticas.
A influencia de Milton na literatura posterior
Tamén nesta época publicáronse varias biografías de Milton, que en certa maneira contribuíron a crear esta deificación da súa persoa poética, sendo a máis destacable a Life of Milton de Samuel Johnson. En 1747 Milton foi acusado por varios artigos de William Lauder de plaxiar os contidos de Paradise Lost de Adamus Exul (1601) de Hugo Grotius, do Sarcotis (1654) de Jacob Masen (Masenius, 1606-1681), e das Poemata Sacra (1633) de Andrew Ramsay (1574-1659). A lista de Lauder continuou estendéndose até incluír case unha centena de posibles plaxios. Con todo, demostrouse que toda a investigación fora unha fraude que Lauder pretendía demostrar inserindo nas súas citas fragmentos dunha tradución ao latín de Paradise Lost.
Cidade de Guatemala
Historia
Dentro dos confíns da moderna Cidade de Guatemala está a antiga cidade maia de Kaminaljuyú. Kaminaljuyú data duns 2.000 anos atrás e é sabido que comerciaba coa distante Teotihuacán en México central. O centro de Kaminaljuyú estaba localizado a curta distancia da parte máis vella da Cidade de Guatemala, e no século XX, a cidade medrou arredor das ruínas (e nalgúns casos sobre algunhas das ruínas periféricas antes de que fosen protexidas). O centro cerimonial de Kaminal Juyú é agora un parque dentro da Cidade de Guatemala.
Principais divisións da cidade
Esténdese polas denominadas zonas 1, 2 e 3 e agrupa a inmigrantes e indixentes. É común atopar nesta área hoteis de 2 e 3 estrelas e predominan no ambiente os "mochileiros" europeos e norteamericanos. A actividade económica é principalmente o comercio informal, existindo varios comercios que son administrados na súa maioría por inmigrantes asiáticos e árabes. Debido a que o casco vello da capital está declarado Patrimonio Nacional, está comunmente dominado por casas vellas e edificios de pouca altura que en ocasións corren risco de caeren.
Trátase dun complexo de edificios comerciais de mediana altura adicados ás finanzas e aos negocios que abarca as zonas 4, 5, 9, 10, 11, 13, 14 e 15, estando os principais edificios sitúanse nas proximidades das principais avenidas e bulevares. Neste sector traballan preto do 45% dos habitantes da cidade e sitúanse tamén as embaixadas dos diversos países cos que Guatemala mantén relacións diplomáticas.
Anxo Pintos
Traxectoria
Foi mestre de zanfona durante once anos no Departamento de Música Tradicional da Escola de Artes e Oficios de Vigo. Na actualidade é presidente da Fundación SondeSeu, e compatibiliza o seu labor de mestre de zanfona da E-Trad (Escola Municipal de Música Folk e Tradicional de Vigo), co de coordinador da sección de zanfonas da Orquestra Folk de Galicia "SondeSeu", e a actividade escénica en Berrogüetto, o trío Lizgairo e SondeSeu.
David Bellos
Traxectoria
Traduciu obras de Honoré de Balzac, Georges Ifrah, Hélène Berr, Romain Gary, Fred Vargas e Georges Perec, incluída a súa novela La Vie mode d'emploi. Malia non falar lingua albanesa, gañou o primeiro Premio Internacional Man Booker de tradución en 2005 pola súa versión das obras do autor albanés Ismail Kadare, feita a partir das edicións previas francesas.
Vicente Barrio
Traxectoria
Barrio mostrouse reluctante á colaboración cos anarquistas en 1916, aínda que ao cabo foi un dos uxetistas asinantes, xunto a Besteiro e Largo Caballero, do pacto de Zaragoza de xullo de 1916 coa CNT, representada por Salvador Seguí e Ángel Pestaña, que posibilitou a folga de decembro. No relativo a devandito proceso, foi situado como «moderado».
Sistema (corpus teórico)
A palabra sistema foi utilizada polos estoicos co significado de orde. A notación de orde aplicouse tanto aos obxectos como aos conceptos. No mundo grego tiña moita importancia a orde cósmica e pensábase que todo estaba sometido a unha lei que rexía o acontecer. Sócrates descobre o valor do concepto, que será a base da lóxica que desenvolverá Aristóteles e os estoicos. A noción de sistema está agora na orde dos conceptos. A idea de sistema enriqueceuse especialmente nos séculos XVIII e XIX co pensamento de Kant e Hegel. O primeiro subliña que o coñecemento que ignora o sistema non pasa de ser un simple agregado. O segundo pretende unificar a totalidade dos coñecementos no seo dun todo orgánico.
A Chancela, Xubial, Melide
Este lugar atópase a 7 quilómetros da capital do concello.
Creoda de Wessex
Creoda de Wessex, nado ao redor do ano 493, é un escuro personaxe da historia temperá do Reino de Wessex, que só aparece mencionado no prefacio da Crónica anglosaxoa. Alí establécese que foi fillo de Cerdic e pai de Cynric, que foron monarcas dese reino.
Carballedo (homónimos)
O topónimo galego Carballedo é un fitónimo derivado de e referido a un terreo con abundancia de carballos. Pode referirse a:
Unha loira moi legal 2
Sinopse
Elle (Reese Witherspoon) está de volta como a enérxica, optimista e snob avogada da facultade de Harvard. Nesta ocasión, Elle irá a Washington a defender os dereitos dos animais.
Breda Ba.64
O Breda Ba.64 foi un avión de ataque ao chan italiano dun só motor usado pola Regia Aeronautica durante os anos 30. Deseñado por Antonio Parano e Giuseppe Panzeri, tivo un servizo limitado en dúas unidades dende 1936, xunto co seu contemporáneo Caproni A.P.1. Foi retirado do servizo activo en 1939, substituído pola variante máis potente Breda Ba.65.
Crustáceos
Os crustáceos son fundamentalmente acuáticos e habitan en todas as profundidades, tanto no medio mariño, como nas augas salobres e doces; uns poucos colonizaron o medio terrestre, como as cochinillas da humidade (isópodos) e certos cangrexos.
Características xerais
Por outra parte, son os únicos artrópodos con dous pares de antenas, polo menos na fase larvaria, e teñen un par de maxilas (ou máis) e dúas mandíbulas.
Os crustáceos teñen xeralmente o corpo segmentado cun par de apéndices en cada segmento ou metámero.
Abdome ou pleon
Os apéndices do pleon son os pleópodos, que adoitan faltar nos crustáceos non malacostráceos, excepto o último par ou uropodios. Os pleópodos teñen a miúdo forma de pa e son utilizados para nadar.
Reprodución
A maioría dos crustáceos é dioica (teñen os sexos separados), e existen apéndices especializados para a reprodución; por exemplo, nos decápodos pódense distinguir un par anterior de pleópodos que teñen función copuladora. Os ovarios son semellantes aos testículos en estrutura e localización. Algunhas especies presentan mesmo dimorfismo sexual, non só en termos de tamaño, senón tamén doutras características: no cangrexo Scylla serrata, unha especie abundante na rexión indo-pacífica, a femia é maior que o macho e ten o abdome máis largo, podendo así incubar os ovos con maior seguridade.
Carqueixa
Subespecies
Recoñécense as subespecies seguintes: